CELEX: 32006R1114
Language: fi
Date: 2006-07-20 00:00:00
Title: Komission asetus (EY) N:o 1114/2006, annettu  20 päivänä heinäkuuta 2006 , tiettyjen tavaroiden luokittelusta yhdistettyyn nimikkeistöön

21.7.2006   
            
            
               FI
            
            
               Euroopan unionin virallinen lehti
            
            
               L 199/3
            
         
      KOMISSION ASETUS (EY) N:o 1114/2006,
   annettu 20 päivänä heinäkuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset.
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä heinäkuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 996/2006 (EUVL L 179, 1.7.2006, s. 26).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Arnikkitinktuurapohjainen (arnikin ja uutteen välinen suhde 1:10) nestemäinen tuote, jota myydään vähittäiskaupassa 50 ml:n pullossa ja jonka alkoholipitoisuus on 45 tilavuusprosenttia.
                              Pakkauksen mukaan tuote on tarkoitettu ihmisille käytettäväksi muuhun kuin liköörin valmistukseen.
                              Annostus: 30–50 tippaa liuotettuna puoleen lasilliseen vettä, 2–3 kertaa päivässä.
                           
                        
               
                  2208 90 69
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 13 ryhmän 1 huomautuksen d kohdan ja CN-koodien 2208, 2208 90 ja 2208 90 69 nimiketekstien mukaisesti.
                  Koske tuote on juoma, sitä ei voida luokitella 13 ryhmään.
                  Sitä ei voida pitää nimikkeeseen 3004 kuuluvana lääkkeenä, koska se ei täytä 30 ryhmän 1 lisähuomautuksen edellytyksiä.
                  Tuote on luokiteltava nimikkeeseen 2208 kuuluvaksi alkoholipitoiseksi juomaksi (harmonoidun järjestelmän nimikettä 2208 koskevien selitysten kolmannen kohdan 16 kohta).
               
            
                  
                              2.
                           
                           
                              Nestemäinen tuote, jota myydään vähittäiskaupassa 30 ml:n pullossa ja jonka alkoholipitoisuus on 68 tilavuusprosenttia ja joka sisältää:
                              
                                          —
                                       
                                       
                                          jauhobanaanin (Plantago lanceolata) lehtiä, timjamin (Thymus vulgaris) ja olkikukan (Helichrysum italicum) kukkia
                                       
                                       
                                          2,1 g
                                       
                                    
                                          —
                                       
                                       
                                          kuivattua mehiläiskittivahauutetta
                                       
                                       
                                          84 mg
                                       
                                    
                                          —
                                       
                                       
                                          kylmäkuivattua rilpiöuutetta (Grindelia robusta)
                                       
                                       
                                          45 mg
                                       
                                    
                                          —
                                       
                                       
                                          haihtuvaa eukalyptusöljyä (Eucalyptus globulus)
                                       
                                       
                                          10,5 mg
                                       
                                    
                                          —
                                       
                                       
                                          haihtuvaa metsämäntyöljyä (Pinus sylvestris)
                                       
                                       
                                          10,5 mg
                                       
                                    
                                          —
                                       
                                       
                                          alkoholia
                                       
                                    
                                          —
                                       
                                       
                                          vettä
                                       
                                    Pakkauksen mukaan tuotetta voidaan käyttää hengityksen helpottamiseen, ja se on tarkoitettu ihmisille.
                              Annostus: 25 tippaa liuotettuna pieneen vesimäärään kolmesti päivässä.
                           
                        
               
                  2208 90 69
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2208, 2208 90 ja 2208 90 69 nimiketekstien mukaisesti.
                  Tuotetta ei voida pitää nimikkeeseen 3004 kuuluvana lääkkeenä, koska se ei täytä 30 ryhmän 1 lisähuomautuksen edellytyksiä.
                  Tuote on luokiteltava nimikkeeseen 2208 kuuluvaksi alkoholipitoiseksi juomaksi (harmonoidun järjestelmän nimikettä 2208 koskevien selitysten kolmannen kohdan 16 kohta).
               
            
                  
                              3.
                           
                           
                              Nestemäinen tuote, jota myydään vähittäiskaupassa 30 ml:n pullossa ja jonka alkoholipitoisuus on 70 tilavuusprosenttia ja joka sisältää:
                              
                                          —
                                       
                                       
                                          mehiläiskittivahaa (flavonoideja yhteensä vähintään 38 mg/ml galangiinina ilmaistuna)
                                       
                                       
                                          16 % painoprosenttia
                                       
                                    
                                          —
                                       
                                       
                                          alkoholia
                                       
                                    
                                          —
                                       
                                       
                                          vettä
                                       
                                    Pakkauksen mukaan tuotetta voidaan käyttää kurkun luonnollisten puolustusmekanismien vahvistamiseen, ja se on tarkoitettu ihmisille.
                              Annostus: 40–60 tippaa päivässä teelusikalliseen sokeria tai hunajaa.
                           
                        
               
                  2208 90 69
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 30 ryhmän 1 huomautuksen a kohdan ja CN-koodien 2208, 2208 90 ja 2208 90 69 nimiketekstien mukaisesti.
                  Tuotetta ei voida pitää 30 ryhmään kuuluvana lääkkeenä.
                  Tuote on luokiteltava nimikkeeseen 2208 kuuluvaksi alkoholipitoiseksi juomaksi (harmonoidun järjestelmän nimikettä 2208 koskevien selitysten kolmannen kohdan 16 kohta).
               
            
                  
                              4.
                           
                           
                              Nestemäinen tuote, jota myydään vähittäiskaupassa 30 ml:n pullossa ja jonka alkoholipitoisuus on 70 tilavuusprosenttia ja joka sisältää:
                              
                                          —
                                       
                                       
                                          vesi-alkoholisekoituksella uutettua mehiläiskittivahaa (standardoitu luontaisen kuivatun mehiläiskittivahauutteen kanssa)
                                       
                                       
                                          0,6 g
                                       
                                    
                                          —
                                       
                                       
                                          alkoholia
                                       
                                    
                                          —
                                       
                                       
                                          vettä
                                       
                                    Pakkauksen mukaan tuote on tarkoitettu ihmisille siten, että annostus on 25 tippaa kerran tai kahdesti päivässä liuotettuna puolen lasilliseen vettä. Sitä voidaan käyttää myös suuvetenä liuottamalla 25 tippaa haluttuun vesimäärään.
                           
                        
               
                  2208 90 69
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 33 ryhmän 3 huomautuksen ja CN-koodien 2208, 2208 90 ja 2208 90 69 nimiketekstien mukaisesti.
                  Tuotetta ei voida pitää nimikkeeseen 3306 kuuluvana suuvetenä, koska sitä ei ole pakattu erityisesti tähän käyttöön tarkoitettuun muotoon (harmonoidun järjestelmän 33 ryhmää koskevien selitysten yleisohjeissa olevan neljännen kohdan b kohta).
                  Tuote on luokiteltava nimikkeeseen 2208 kuuluvaksi alkoholipitoiseksi juomaksi (harmonoidun järjestelmän nimikettä 2208 koskevien selitysten kolmannen kohdan 16 kohta).
               
            
                  
                              5.
                           
                           
                              Glyseriinin kanssa maseroituihin mustaherukansilmuihin (Ribes nigrum) pohjautuva (lääkkeen ja uutteen välinen suhde 1:20) nestemäinen tuote, jota myydään vähittäiskaupassa 100 ml:n pullossa ja jonka alkoholipitoisuus on 38 tilavuusprosenttia.
                              Pakkauksen mukaan tuote on tarkoitettu ihmisille käytettäväksi muuhun kuin liköörin valmistukseen.
                              Annostus: 50–150 tippaa päivässä liuotettuna pieneen vesimäärään.
                           
                        
               
                  2208 90 69
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 13 ryhmän 1 huomautuksen d kohdan ja CN-koodien 2208, 2208 90 ja 2208 90 69 nimiketekstien mukaisesti.
                  Koske tuote on juoma, sitä ei voida luokitella 13 ryhmään.
                  Tuote on luokiteltava nimikkeeseen 2208 kuuluvaksi alkoholipitoiseksi juomaksi (harmonoidun järjestelmän nimikettä 2208 koskevien selitysten kolmannen kohdan 16 kohta).
               
            
                  
                              6.
                           
                           
                              Tuote, joka esitetään vähittäismyyntiin 30 ml:n vetoisessa suihkepullossa, jonka alkoholipitoisuus on 20 tilavuusprosenttia ja joka sisältää
                              
                                          —
                                       
                                       
                                          vesi-alkoholisekoituksella uutettua mehiläiskittivahaa
                                       
                                       
                                          86,75 %
                                       
                                    
                                          —
                                       
                                       
                                          hunajaa
                                       
                                       
                                          13 %
                                       
                                    
                                          —
                                       
                                       
                                          luontaista aromia (sitruuna)
                                       
                                       
                                          0,1 %
                                       
                                    
                                          —
                                       
                                       
                                          ksantaanikumia
                                       
                                       
                                          0,1 %
                                       
                                    
                                          —
                                       
                                       
                                          haihtuvaa sitruunaöljyä (Citrus limonum)
                                       
                                       
                                          0,05 %
                                       
                                    Tuote on pakattu suuhygieniaan käytettävänä suusuihkeena. Se suihkutetaan suoraan suuhun.
                           
                        
               
                  3306 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, VI jakson 2 huomautuksen, 33 ryhmän 3 huomautuksen ja CN-koodien 3306 ja 3306 90 00 nimiketekstien mukaisesti.
                  Tuote on pakattu selvästi suuhygieniaan tarkoitettuun muotoon (harmonoidun järjestelmän 33 ryhmää koskevien selitysten yleisohjeissa olevan neljännen kohdan b kohta).